3 Kabiji muloolo+ wajimukile kukila banyama bonse ba mungye Yehoba Lesa bo alengele. Onkao mambo, muloolo washikishe mwanamukazhi amba: “Nanchi Lesa kine wimwambijile’mba kechi mwafwainwa kuja ku bichi byonse bya mu bujimi nenyi?”+2 Mwanamukazhi wakumbwile muloolo amba: “Twakonsha kuja ku bipangwa bya ku bichi bya mu bujimi.+3 Bino ku kipangwa kya ku kichi kiji pakachi ka bujimi,+ Lesa waambile’mba, ‘Kechi mwafwainwa kujako ne, nangwa kukwatakotu ne; mambo umvwe mwauba bino, mukafwa.’”4 Muloolo wabuujile mwanamukazhi amba: “Kine kechi mukafwa ne.+5 Mambo Lesa wayuka’mba mu juba jo mukajako ku kino kichi, meso enu akalaba kabiji mukekala nobe Lesa mu kuyuka byawama ne byatama.”+6 Ponkapo mwanamukazhi wamwene kino kichi amba kyawama kujako, kabiji kyamwekele bulongo ne kuwama bingi pa kwikitala. Onkao mambo, mwanamukazhi waapileko kipangwa ne kuja.+ Kabiji mwatawanji byo aishile, wamupelepo ne aye wajiile.+7 Ponkapo meso a bano bonse babiji alabile, kabiji bayukile’mba bajitu mulekese. Onkao mambo, balukile mabuula a makuyu ne kwinyinga mu mbunda.+8 Palutwe kacheche, Yehoba Lesa byo aendelenga mu bujimi pa kulemba juba, baumvwine jiwi janji kabiji ba mulume ne mukazhi bafyamine mu bichi bya mu bujimi kuchina’mba Yehoba Lesa wakebamona.9 Ponkapo Yehoba Lesa waichile mwanamulume kabiji wamushikishe’mba: “Uji kwepi?”10 Aye wakumbwile’mba: “Naji kumvwa jiwi jenu mu bujimi, kabiji naji kumvwa moyo mambo njitu mulekese, kyokyo naji kufyamina.”11 Kepo Lesa amushikishe’mba: “Ñanyi wakubuula’mba uji mulekese?+ Nanchi waja ku kichi kyo nakubuujile namba kechi wafwainwa kujako nenyi?”+12 Mwanamulume wakumbwile’mba: “Mwanamukazhi ye mwampele waji kumpa kipangwa kya ku kichi ne amiwa naji kuja.”13 Kepo Yehoba Lesa ashikishe mwanamukazhi amba: “Ñanyi kintu kyo wauba?” Mwanamukazhi wakumbwile’mba: “Muloolo waji kunjimbaika, ne amiwa naji kujako.”+14 Kepo Yehoba Lesa aambijile muloolo amba:+ “Na mambo a kuba wauba kino kintu, obewa wafingwa pa banyama bonse ba kulela ne banyama bonse ba mungye. Ukendelanga munda mobe kabiji ukajanga lukungu moba onse a bumi bobe.15 Amiwa nkabika bulwanyi+ pakachi kobe+ ne mwanamukazhi+ ne pakachi ka mwanobe*+ ne mwana* wa mwanamukazhi.+ Aye ukafumpa* mutwe wobe+ ne obewa ukasuma* ku kashiko kanji.”+16 Lesa waambijile mwanamukazhi amba: “Nkavuzha misongo pa kwimita kobe; ukasemanga baana bobe mu misongo kabiji ukakebeshanga mwatawobe ne aye ukekala mukulumpe pe obewa.”17 Kabiji Lesa waambijile Adama* amba: “Na mambo a kuba waji kumvwina byaji kukubuula mukazhobe ne kuja ku kichi kyo nakukambizhe namba,+ ‘Kechi wafwainwa kujako ne,’ mushiji wafingwa na mambo a obewa.+ Mu kwingila na ngovu mo mo ukajiilanga kajo kamena mu mushiji mu moba a bwikalo bobe bonse.+18 Kabiji mushiji ukakumenesheshanga miba ne nseku ne obewa ukajanga bijimwa bya mu bujimi.19 Mu jisulwila ja mu kilungi kyobe mo mo ukamwenanga shinkwa* wobe kufikatu ne kimye kyo ukabwela ku mushiji, mambo ku mushiji ko ko wafumine.+ Mambo wi lukungu ne ku lukungu ko ko ukabwela.”+20 Kabiji Adama watumbile mukazhanji amba Evwa,* mambo ye waikele inabo bonse bomi.+21 Kabiji Yehoba Lesa walengejile Adama ne mukazhanji bivwalo byalepa bya biseba, kuba’mba bavwale.+22 Kepo Yehoba Lesa aambile’mba: “Pano muntu waikala nobe atweba mu kuyuka byawama ne byatama.+ Pano nafwainwa kubapo kimo pa kuba’mba muntu abule kukwata ne kwapa kipangwa kya ku kichi kya bumi+ ne kuja ne kwikala na bumi myaka ne myaka.”23 Ponkapo Yehoba Lesa wamupangilemo mu bujimi bwa Edena+ kuba’mba ajimenga mushiji ko bamufumishe.+24 Byonkabyo, Lesa wamupangilemo muntu mu bujimi bwa Edena, kabiji wabikile bakelubi+ ku musela ne mpoko yateemenenga mujilo saka izhokoloka na kulama jishinda jayile ku kichi kya bumi.
bem_Latn